open-index/open-wikipedia-markdown huggingface dataset:
Arklidė

**Arklidė** – arkliams laikyti skirtas tvartas.  Statinio išplanavimas dažniausiai 2 eilių, su vieniniais ar grupiniais gardais, išdėstytais išilgai pastato, sujungtais bendru arklių priežiūros ir evakuaciniu taku. Ties kiekvienu gardu būna įrengtas langas ir reguliuojamo oro įleidimo anga. Arklidės galuose įrengtos dvivėrės durys, kurios dažnai būna su prieangiais, saugančiais nuo vėjo.  Arklidės stovi žirgynuose, verslo, arklininkystės, ūkininkų ūkiuose. Yra išlikusių senųjų arklidžių buvusių dvarų sodybose, pašto stotyse. 

## Istorija

Arklidės istoriškai yra antras seniausias ūkinio pastato tipas. Pasaulio seniausios arklidės surastos Senovės Egipto Pi-Ramzio mieste, *Qantir* vietovėje. Jas įsteigė Ramzis II (1279−1213 m. pr. m. e.). Arklidės užėmė 17 tūkst. m² plotą, turėjo nuolaidų pagrindą srutų šalinimui, talpino apie 480 arklių.

Apie XVI a. pradėtos statyti atskiros arklidės, paprastai arti namų, nes šie gyvūnai buvo labai vertinami ir kruopščiai prižiūrimi. Jie kažkada buvo gyvybiškai svarbūs ekonomikai ir parodydavo jų savininkų padėtį visuomenėje. Žirgas buvo ir tebėra prestižo įrodymas. Didikai šiems gyvūnams statydavo erdvias, stilingas, ilgaamžes arklides, kurių architektūra lygiavosi į šeimininko rūmų architektūrą. XIX a. antrosios pusės dvaruose žirgais buvo ypač domimasi, jų savininkai statė respektabilias arklides. Arklidžių architektūra dažnai išsiskyrė iš kitų ūkinių pastatų, paradinis žirgynas buvo statomas arčiau rūmų.

Ne tik Lietuvoje, bet ir kitose šalyse senosios arklidės prarado pagrindinę funkciją ir buvo pritaikytos įvairių įstaigų reikmėms.  Erdviose patalpose dažnai įrengiamos kultūrinės erdvės, studijos, gyvenamieji būstai.

## Arklidžių struktūra

Arklides, be gardų arkliams, dar sudaro įvairios pagalbinės patalpos, skirtos pašarų ir kraiko (šiaudų, pjuvenų) laikymui, pakinktų ir jojimo reikmenų padėjimui, aptarnaujančiam personalui. Priklausomai nuo arklidžių dydžio, būna įrengtos veterinarinės apžiūros, kirpimo ir kaustymo vietos, arklių pakrovimo rampa. Plotų norma, skiriama vienam arkliui, nustatoma atsižvelgiant į arklių stambumą arba rekomendacijas veislei. Vieninių gardų plotis ir gylis neturi būti mažesnis kaip 3,0 m. Garduose ir grupinėse patalpose įrengiamos ėdžios ir girdytuvės. Sportinių arklių tvarte įrengiamos prausyklos su dušais ir soliariumai. Arkliai šeriami, valomi jų gardai, šalinamas mėšlas, kreikiama, naudojant mažosios mechanizacijos ir mobilias transporto priemones.

Dažniausiai statomi atskiri tvartai skirtingoms arklių grupėms: darbiniams, veisliniams arkliams, eržilams, kumelingoms kumelėms. Arklidės turi atitikti gyvūnų gerovės reikalavimus pagal gardų dydį, praėjimų pločius, vidinį klimatą. Prie arklidžių dažnai įrengiamas aptvertas diendaržis arkliams apžiūrėti, pasivaikščioti ir laikyti. Taip pat gali būti pastatomas atskiras arba sujungtas su arklide dengtas žirgų maniežas be vidinių pertvarų. 

## Šaltiniai

## Nuorodos

* LSMU Gyvulininkystės institutas. Arklidžių technologinio projektavimo taisyklės 
* Žirgams tikęs pastatas ne per prastas ir žmogui. *diena.lt*
Siponių dvaras

**Siponių dvaras** – dvaras, esantis Birštono savivaldybėje. Dvaro sodybos fragmentai lėkštame Nemuno upės šlaite: tvartas, parko fragmentai. 

## Istorija

Siponių vietovardis žinomas nuo XVI a. Manoma, kad vietovardis kilo nuo čia gyvenusių Sipo(a)vičių giminės. Istoriniuose šaltiniuose nėra duomenų, iš kur jie atsikėlė. XVII a. dokumentuose minimi ir kiti Siponių žemių savininkai Stognevai, Rumbovičiai, daug smulkių žemvaldžių, kurių sumažėjo po maro ir karų su švedais. 

Dabartinė dvaro sodyba formavosi XIX a. - XX a. pradžioje. Dvaro teritorija patenka į Nemuno kilpų regioninio parko teritoriją.

## Šaltiniai
Avidė

**Avidė** – tvartas, skirtas avims laikyti. Nedideliuose ūkiuose paprastai statomos bendrosios avidės, kuriose laikomos įvairaus amžiaus avys ir avinai, juos kilnojamomis pertvaromis suskirstant į atskirus gardus. Dideliuose avininkystės ūkiuose (800–1200 gyvulių) būdingos specializuotos avidės, kuriose laikomi tik tam tikro amžiaus bei lyties gyvuliai.

Suaugusiai aviai skiriama 2,2–2,5 m², avinui – 6 m² gardo ploto. Atskira, šiltesnė patalpa įrengiama besiėriuojančioms avims. Jose avys laikomos su ėriukais drauge 2 – 3 dienas, vėliau jaunikliai atskiriami. Garduose įrengiamos ėdžios (dažniausiai vienpusės) ir grupinės girdytuvės. Pašaras dideliuose ūkiuose dažniausiai tiekiamas mechanizuotai.

Mėšlas iš avidžių šalinamas (dažniausiai buldozeriu) 1–2 kartus per metus. Prie avidės būna pagalbinių patalpų (avių kirpykla, vilnų ir koncentratų sandėliai, izoliatorius, laboratorija, sėklinimo patalpos). Abiejose avidės pusėse įrengiami diendaržiai.


Building and sheep pens, Corrany Valley. Isle of Man. - geograph.org.uk - 31667.jpg|Avidė Meno saloje
Bergerie dans les Alpes provençales.jpg|Nedidelė avidė (pastogė avims) Alpėse
Interior de una taina.jpg|Avidės viduje (Ispanija)


## Šaltiniai
Baragas

**Baragas**, taip pat **bragas, biragas** – ūkinės paskirties pastogė, primytivi daržinė, suręsta iš lengvų konstrukcijų, su kilnojamu stogu, be sienų. Stogas tvirtinamas ant keturių į žemę įkastų vertikalių stulpų. Po pastoge dažniausiai laikomas šienas, šiaudai, taip pat durpės ar malkos. Kitu metų laiku, kai baragas ištuštėja (pavasarį ir vasarą), jame laikinai padedami ūkio padargai, kiti reikmenys. Lietuvoje bragas minimas nuo XVI  a. 

Kilnojamas stogas reikalui esant pakeliamas ar nuleidžiamas. Stogų pasitaiko dvišlaičių ar keturšlaičių kvadratinio ar stačiakampio plano pastogėse. Kitur pastatyti daugiakampiai statiniai, kurie laikosi, pvz., ant 6 stulpų. Stogas fiksuojamas reikiamame aukštyje mediniais ar metaliniais kaiščiais kertiniuose stulpuose padarytose skylėse. Į pastogę padedant ar išimant daugiau pašaro, stogo padėtis pataisoma jį pakeliant ar nuleidžiant. Barago stogas gali būti užklotas šiaudų arba malksnų danga, saugančia nuo kritulių poveikio.

## Paplitimas

Panašios pastogės buvo plačiai paplitusios Šiaurės Europoje viduramžių laikais, taip pat aptinkamos Alpėse ir Šiaurės Amerikoje, tačiau šiandien jos yra retos. Baragai buvo naudojami daugelyje Europos šalių ir kolonijinės Amerikos dalių. Vienos anksčiausių pastogių *haybarrack* minimos Niujorko valstijoje. Tačiau jos buvo labai paplitusios Nyderlanduose, kur vadinamos *hooiberg* arba *kapberg*, be to, šienas buvo dedamas ant pakelto pagrindo. Šios konstrukcijos statiniai Jungtinėje Karalystėje vadinami „olandiškomis pastogėmis“ (*Dutch barn* ir *helm*).

Baragų (*Bróg*) paplitimą Lenkijoje akivaizdžiai byloja jo atvaizdo panaudojimas senos lenkų didikų giminės herbe *[[Leszczyc]]*, kelių valsčių herbuose.

Baltarusijoje baragų (*aбарог*) buvo visur, bet daugiausiai buvo aptinkama Vitebsko ir Bresto srityse. Jie statyti ant keturių kuolų, šienas buvo pradedamas dėti ant paskleistų medžio šakų pakloto.

## Galerija


POL COA Leszczyc.svg|Baragas lenkų didikų herbe
2 × Meuble héraldique Bróg.svg|Heraldikoje naudojamos figūros
Museum of the Mazovian Countryside in Sierpc 2009 (13).jpg|Lenkiškas baragas
Netherlands, Geldermalsen, Landgoed Mariënwaerdt (2).jpg|miniatiūra|250px|right|Šešiakampio plano baragai Olandijoje
Rieckhuus - opene Hauschuer.jpg|Tuščia pastogė – matyti pakeltas pagrindas
Exterieur HOOIBERG - Ruurlo - 20292083 - RCE.jpg|Keturkampė konstrukcija Olandijoje
1 roedeberg nr. Olst 45 - Unknown - 20502091 - RCE.jpg|Konstrukcija su vienu laikančiu stulpu (Olandija)
Greven - Pentruper Mersch - Sachsenhof - Hay barrack 03 ies.jpg|Vokietijoje
RO B Village Museum Ieud household hay barrack.jpg|Rumunijoje
Řepora, oboroh.jpg|Čekijoje
Humenné skansen sennik 19.08.08 p2.jpg|Slovakijoje
Скансен у Крилосі на дворі покутської хати.jpg|Ukrainoje
Baraques-a-foin-bassin-idlm.jpg|Kanadoje


## Šaltiniai

## Nuorodos

* Этномотивы малых архитектурных форм в рекреационной среде (*Архитектура и строительствo*)
* Krzysztof Kwaśniewski - Brogi jako element zagrody chłopskiej w Polsce, „Etnografia Polska”, r. 9, 1965, s. 103-121.
Kūtijatam

**Kūtijatam** (, ) – Keralos muzikinis teatras; jungia klasikinio sanskrito teatro ir tradicinių tamilų bei malajalių šokių elementus; seniausia išlikusi Indijos muzikinio teatro forma.

2028 m. Kūtijatam įtrauktas į UNESCO žodinio ir nematerialaus pasaulio paveldo sąrašą

## Aprašymas
Kūtijatam laikoma vienintele nenutrūkusia sanskrito teatro tradicija. Pradžioje vaidinimai būdavo atliekami tik rūmuose, bet nuo XIII a. pradėti statyti ir šalia šventyklų pastatytose didelėse teatro scenose. Aktoriai būdavo prilyginami šventikams ir pelnydavo aukštą socialinį statusą. Nors ir neišmanė vedų, jie būdavo inicijuojami į brahmanus, o vaidinimas būdavo traktuojamas kaip religinis aktas, prilyginamas dharmos išpildymui.

Spektakliai būdavo statomi per didžiąsias religines šventes ir laikyti aukomis dievams. Kūtijatam struktūra didžiąja dalimi remiasi „Natjašastros“ taisyklėmis. Kadangi ant scenos vaidinami ir dievai, tad juos įkūnijančių aktorių pamatymas yra prilygus šventyklos ikonos pamatymui (daršanai).

Kūtijatam siužetai daugiausia pagrįsti „Ramajanos“ motyvais, tačiau dažnos scenos ir iš „Mahabharatos“, vaozduojančios Krišną. Vaidinimas trunka kelias savaites ir vyksta vėlai vakare – scenos ištęstos, ryški pantomima, mėgaujamasi sukeliamais jausminiais afektais (rasa). Nors aktoriai šneka sanskritu, bet pajacas (*viduṣaka*) kreipiasi į auditoriją šnekamąja malajalių kalba.

Po to, kai XX a. 8-ajame dešimtmetyje Keralos komunistų partija nusavino didžiąją dalį šventyklų turto, jos nebeišgalėjo išlaikyti aktorių ir statyti didelių vaidinimų. Kūtijatam globą perėmė turtingi mecenatai.

## Šaltiniai
Didžiosios Panemunės dvaras

**Didžiosios Panemunės dvaras** – dvaras, esantis Biržų rajone, Pačeriaukštės seniūnijoje. 

Dvaro sodybos fragmentai Nemunėlio upės dešiniajame krante, tarp upės ir kelio iš Pačeriaukštės į Germaniškį. Dvaro dviaukščiai mediniai rūmai, anot vietinių žmonių, panašūs į pilį, sudegė po Antrojo pasaulinio karo. Didžiosios Panemunės dvaro likučiai - privati nuosavybė. Likęs tvartas, užteršti tvenkiniai, didelis rūsys netoli upės, obelų sodo dalis. Visa apaugę medžiais ir krūmais, slėnyje driekiasi Nemunėlio upė. 

## Istorija

Kipras Bielinis 1992 m. išleistoje knygoje „Dienojant“ pateikia tokių žinių apie Didžiosios arba Mūro Panemunės dvarą, jo gyventojams: „Rusijos imperijos laikais, nors buvome Pabiržės valsčiaus žmonės (tą bylodavo oficialieji dokumentai ir raštai), tačiau daugelis šito nežinodavo ir save laikydavo Budbergio valsčiaus žmonėmis. Mūsų valsčius savo būstinę buvo įkūręs barono Budbergio Mūro Panemunės dvare. Dvaras buvo kairiajame Nemunėlio krante, priklausiusiame Kauno gubernijai. Matomai baronas Budbergis savo laiku buvęs įtakingas žmogus, jei sugebėjo mūsų valsčių įkurdinti palei savo dvarą, o žmonės pagal jo pavardę ir valsčių pavadino Budbergio vardu. Matyt, baronui buvo pavesta tvarkyti pobaudžiaviniai dvarų ir ūkininkų santykiai. Todėl jis nepanoro savo raštinę turėti Pabiržės bažnytkaimyje ir trankytis kažin kur., kuomet šimtai žmonių su savo reikalais bei skriaudomis galėjo ateiti pas patį baroną.“ 

Valsčiaus raštinės buvimas dvare buvo labai naudingas baronui. Ant Budbergiui priklausiusios žemės buvo jo lėšomis pastatyta smuklė, čia pat buvo valsčiaus pradžios mokykla ir krautuvė, gyveno valsčiaus policininkas ir „uradnikas“, buvo ir  valsčiaus teismas. 

1918 m. susikūrus nepriklausomai Lietuvos valstybei, ėmė kurtis vietinės valdžios įstaigos. 1920 m. Mūro Panemunės dvare veikė valsčiaus savivaldybės įstaiga. 1921 m. buvo nustatinėjama Lietuvos-Latvijos valstybinė siena. Mūro Panemunės dvaras iš pradžių pateko į Latvijos teritoriją, vėliau, kada buvęs Budbergio valsčius 1923 m. irgi atiteko Latvijai, priskirtas prie lietuviškojo Nemunėlio Radviliškio valsčiaus. 

Nepriklausomos Lietuvos laikais dvaras išparceliuotas, nemažą žemės dalį ir dvaro centrą nusipirko Sesickas, prisimenančių atmintyje Didžioji Panemunė yra vis minima kaip „Sesicko dvaras“.

## Šaltiniai
Rūkykla

**Rūkykla** – ūkinis statinys, kuriame rūkoma mėsa, žuvis ar kitoks maistas (žr. maisto rūkymas). Būna įrengiama tiek kaip atskiras pastatas, tiek kaip vidinė patalpa.

Lietuvoje rūkyklos XIX a. pradėtos įrenginėti namo antrame aukšte, prie dūmtraukio. Rytų Aukštaitijoje buvo paplitęs rūkymas pirtyse. Dvaruose būdavo įrengiamos atskiros, didesnės, neretai mūrinės rūkyklos, kartais būdavo dekoruotos. Nuo XX a. pr. rūkyklos pradėtos statyti kaip atskiri pastatai (ypač Aukštaitijoje, Vidurio Lietuvoje, kai kur Dzūkijoje). Tai nedidelis, keturkampio plano statinys, primenantis bokštelį ar būdelę. Dažniausiai labai paprastos konstrukcijos – lentinių arba mūrinių sienų, dvišlaičiu, vienšlaičiu, rečiau keturšlaičiu stogeliu iš lentų, skiedrų ar skardos. Po stogeliu padaromas čiukuras dūmams išeiti. Mėsa (kumpiai, dešros, skilandžiai, lašiniai) ar žuvis rūkykloje kabinama ant ilgų karčių, o iš apačios leidžiami dūmai. Nuo XX amžiaus antrosios pusės Žemaitijoje rūkyklos kai kada įrengiamos vasaros virtuvėse arba prie jų.


Aknystų dvaras, rūkykla.JPG|Aknystų dvaro rūkykla
Ilzenbergo dvaro rūkykla 2018 02.jpg|Ilzenbergo dvaro rūkykla
Bornholm - Snogebæk - røgeri.jpg|Žuvies rūkykla Bornholme
Räucherei Unewatt, 2016c.jpg|Rūkyklos viduje


## Šaltiniai
Ugnė Mažutaitytė

**Ugnė Mažutaitytė** (g. 1997 m. kovo 14 d.) – Lietuvos plaukikė, daugkartinė šalies čempionė ir nacionalinė rekordininkė.

## Biografija
2013 m. pasaulio vandens sporto čempionate dalyvavo 200 m plaukimo nugara rungtyje, kurioje užėmė 26-ą vietą. 2017 m. pasaulio vandens sporto čempionato 100 m plaukimo nugara atrankoje pagerino Lietuvos rekordą (1:02.02) ir užėmė 27-ą vietą. 200 m distancijoje iškovota 22-a vieta. 

2021 m. Lietuvos čempionate dukart gerino Lietuvos rekordą 100 m plaukimo nugara rungtyje.

2022 m. rugpjūtį paskelbė apie profesionalios karjeros pabaigą.

## Rekordai
### Lietuvos rekordai
* 50 m nugara (25 m baseinas) – 27.91 (2019 m. Anykščiai)
* 50 m nugara (50 m baseinas) – 28.76 (2021 m. Klaipėda)
* 100 m nugara (25 m) – 59.73 (2019 m. Anykščiai)
* 100 m nugara (50 m) – 1:01.60 (2021 m. Klaipėda)
* 200 m nugara (25 m) – 2:07.29 (2019 m. Anykščiai)
* 200 m nugara (50 m) – 2:11.56 (2019 m. Atlanta (JAV))

## Šaltiniai
Taberna

**Taberna** – nedidelė, vieno kambario parduotuvėlė senovės Romoje. Tabernos būdavo įrengiamos uždarų patalpų turguose, dažniausiai eilėmis greta viena kitos. Kiekviena taberna turėdavo palėpę prekių laikymui, skliautines lubas, langą palubėje orui ir šviesai įleisti, platų įėjimą. Vienas didžiausių tokių turgų uždaroje patalpoje buvo Trajano turgus Romoje. Tabernos taip pat buvo įrengiamos didelių horreum sandėlių centriniuose kiemuose, skirtuose prekybai. Šias patalpas dažniausiai nuomodavosi atskiri prekybininkai, ir kiekvienoje būdavo pardavinėjamos įvairiausios prekės ir paslaugos. Be didelių prekyviečių, tabernos  būdavo statomos ir insulėse, romėnų daugiabučiuose, kur dažniausiai gyvendavo neturtingi žmonės, paprastai atleistiniai. Galiausiai, individualūs namų ūkiai taip pat galėjo turėti tabernas, kur savininkai parduodavo savo produktus.


File:ViaBiberaticaTrajansMarket_gobeirne.jpg|*Via Biberatica* gatvė buvusiame Trajano turguje su tabernų eile, Roma, 2006 m.


## Nuorodos ir šaltiniai
*penelope.uchicago.edu tabernos aprašymas
Karvidė

**Karvidė** – tvartas, skirtas laikyti karvėms.  Taikomi du karvių laikymo tvarte būdai: saitinis (pririštos karvės) ir besaitis (palaidos karvės). Karvės tvarte išskirstomos pagal panašios fiziologijos grupes: melžiamų, užtrūkusių, besiveršiuojančių.  Dar gali būti skirstomos pagal apsiveršiavimo laiką ir produktyvumą. Gyvuliai laikomi apšiltintuose, šaltuose arba pusšilčiuose tvartuose. Karvių guoliavietės kreikiamos arba išklojamos specialiais paklotais. 

## Įranga

Šiuolaikinė karvidžių įranga yra sudėtinga, galinti stebėti ir padėti kontroliuoti karvių bandos sveikatos būklę, aktyvumą, rują, produktyvumą. Karvidės, be pagrindinių gyvulių laikymo patalpų, turi ir kitos paskirties erdves. Jose būna įrengti pieno surinkimo blokai su šiuolaikiniais melžimo įrenginiais. Saitinio laikymo patalpose atsiranda kliūčių naujausiai melžimo įrangai naudoti, melžimas užima daugiau laiko. Palaido laikymo tvartuose melžimui įrengiamas atskiras pastatas arba priestatas. Iš lauko, pagal karvidės išilgines sienas įrengiami diendaržiai, aptarnavimo paskirties statiniai (pašarų saugyklos, mėšlidės, inžineriniai įrenginiai, buitinės ir veterinarinės patalpos). Aplink karvidę nustatyta sanitarinė apsauginė zona.

## Tendencijos

Karvių fermos dydis priklauso nuo turimo aplink žemės naudmenų ploto. Karvidės plotas apskaičiuojamas pagal numatomų laikyti karvių kiekį. Rekomenduojama skaičiuoti, kad 100 kg gyvo svorio turėtų būti skirta 7 kub. m patalpos erdvės. Pasaulyje sparčiausiai plinta didelės karvių fermos kuriose laikoma 300-600 karvių, kompleksas gali susidaryti iš kelių tvartų. Tvartai statomi šalto tipo ir dažniausiai iš medinių konstrukcijų. Guoliavietės nekreikiamos, karvės guli ant paklotų, įrengiamos kuo dažnesnį melžimą užtikrinančios sistemos. Karvės laikomos palaidai.

## Šaltiniai

## Nuorodos
Posėdžio pirmininkas

**Posėdžio pirmininkas** arba **pirmininkaujantysis** – nuolatinis arba laikinas susirinkimo pareigūnas, pirmininkaujantis posėdžiui.

Pagal „Robert's Rules of Order“, posėdžio pirmininkas paprastai turi pradėti posėdį, pranešti apie tai, kas bus svarstoma ir kokia tvarka, suteikti žodį norintiems pasisakyti, pateikti klausimus balsavimui, atsisakyti svarstyti nerimtus pasiūlymus, palaikyti posėdyje tvarką, spręsti su tvarka susijusius klausimus (arba pateikti juos balsavimui), pasirašyti priimtus dokumentus.

## Išnašos
Velingtono kepsnys

**Velingtono kepsnys** () – jautienos nugarinės išpjova, padengta paštetu, faršu arba maltais grybais, įvyniota į plonai supjaustytą itališką džiovintą kiaulienos kumpį 
*prosciutto* bei tešlą ir kepta orkaitėje. Paprastai kepama tiek, kad jautiena viduje dar būtų rausva.

Velingtono kepsnys yra prabangos patiekalas dėl savo sudėtinių dalių, visų pirma – jautienos nugarinės išpjovos, brangiausios jautienos rūšies.

Patiekalas pavadintas pagal Arthur Wellesley, pirmąjį Velingtono hercogą, tačiau aiškių ryšių su šia istorine asmenybe neturi ir pavadinimo kilmė žinoma nėra. Velingtono laikų, XIX a. šaltiniai tokio patiekalo nemini. Pirmieji žinomi panašūs pavadinimai yra 1899 m. keleivinių laivų Hamburgas – Amerika meniu egzistavęs patiekalas „Filet de Boaeuf *a la* Wellington“ bei 1903 m. laikraštyje Los Angeles Times aprašyta „Jautienos filė *a la* Wellington“.

## Nuorodos ir šaltiniai
Stella Club d'Adjamé

**Stella Club d'Adjamé** – Dramblio Kaulo Kranto futbolo klubas, įsikūręs Abidžane. 

## Istorija
Klubas buvo suformuotas 1953 m. Eilę metų varžėsi aukščiausioje šalies futbolo lygoje. 2001 m. sezoną praleido Antroje lygoje (II). Nuo 2002 m. vėl rungtyniavo pajėgiausiame divizione. 2014–2015 m. sezone Pirmoje lygoje liko keturiolikti ir iškrito į žemesnį divizioną. Nuo 2015–2016 m. sezono žaidė Antroje lygoje (II). Nuo 2020–2021 m. sezono vėl rungtyniavo Pirmoje lygoje. 2020–2021 m. sezone dėl pandemijos grėsmių pakito čempionato formatas. B grupėje buvo šešti ir į finalines kovas nepateko.

## Pasiekimai
;  **Ligue 1 / Pirma lyga:**
* **Čempionai (3):** 1979, 1981, 1984 m.

;  **Taurės turnyras:** 
* **Laimėtojai (3):** 1974, 1975, 2012 m.

## Sezonai
; Pastarųjų metų sezonai

## Spalvinė gama
* Klubo spalvos – žalia balta .

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  Cyril Domoraud, gynėjas;
*  Constant Djakpa, gynėjas;
*  Jean-Marie Gbahou, gynėjas;
*  Kanga Akalé, saugas;
*  Jean-Jacques Gosso, atraminis saugas;
*  Franck Kessié, atraminis saugas;
*  Mohamed Ashiraf Ojo, „vingeris“;
*  Macaire Obou, vartininkas;
; Užsieniečiai
*  Moumouni Dagano, puolėjas;
*  Mohamed Koffi, gynėjas;

## Išnašos

## Nuorodos
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Hokora

**Hokora** () – nedidelė šventykla (maldykla) šintoizmo religijoje. Dar gali būti vadinama *šioši* () arba *šiodo* ().

*Hokora* dažniausiai yra atskira maža šventyklėlė pastatyta prie kelio, atrodanti kaip mažas namukas su stogu, kartais durimis. Tikima, kad joje yra praeivius, keliautojus, bendrai supančią aplinką saugančios dievybės. Retesniais atvejais kaip *hokora* įvardyjamas mažesnis pastatas didesnės šventyklos pastatų komplekse. Pastaruoju atveju *hokora* būna skirta dievybei, nesusijusiai su ta, kuri garbinama pagrindiniame šventyklos pastate.

Ankstesniais laikais *hokora* vadindavo šventyklai priklausantį sandėlį, tačiau ši reikšmė šiais laikais išnykusi. Dėl Japonijoje egzistuojančio šintoizmo ir budizmo sinkretizmo, kai kurios *hokora* šventyklėlės turi budistinės simbolikos.

*Hokora* gali būti panašios į nedideles šintoistines šventyklėles *[[secumacušia]]*, skirstomas į *sešia* ir *mašia* tipus. Pastarosios aptinkamos tik didesnių šventyklų teritorijose ir nebūna atskirai pastatytos pakelėse, kaip kad *hokora*.

## Šaltiniai
Baldonas (Molėtų r.)

**Baldonas** – ežeras Lietuvoje, Molėtų rajone, 4,5 km į šiaurę nuo Balninkų, Baldono geomorfologiniame draustinyje. Ežero ilgis iš šiaurės vakarų į pietryčius – 0,27 km, plotis – iki 0,13 km. Altitudė 123,7 m. Krantai labai aukšti, tik šiaurinis ir pietrytinis žemi ir pelkėti. Krantai plačiai apaugę miškeliu. Pakrantėse plyti pievos, dirbami laukai. Iš šiaurės vakarų į pietryčius ežerą prateka K-1-2 upelis (iš dar vieno didesnio Baldono ežero link Laumežerio). Priklauso Šventosios upės baseinui. Šalia ežero įsikūrę Pabaldonės ir Vargulių kaimai. Pietinėje pakrantėje stūkso Vargulių piliakalnis. Vakariniu ežero krantu eina riba su Anykščių rajonu.

## Šaltiniai
Cove Rangers FC

**Cove Rangers FC** – Škotijos futbolo klubas, įkurtas Kaubėjaus priemiestyje šalia Aberdino.

## Istorija
Klubas įkurtas 1922 m. Žaisdavo penktos pakopos pirmenybėse.

2018–2019 m. kovoje dėl patekimo į League Two. Nugalėjo pereinamosiose rungtynėse ir pateko į ketvirtos pakopos pirmenybes.

2019–2020 m. sezone tapo Antros lygos (League Two) nugalėtojais.

Nuo 2020–2021 m. žaidė Pirmoje lygoje (League One).

## Sezonai

## Spalvinė gama

## Apranga
;Sportinių aprangų gamos pokyčiai:
* Namuose žaidžia balta mėlyna apranga. 

## Sezonai

|}

## Išnašos

## Nuorodos
* Oficiali klubo svetainė
* facebook paskyra
Kura (sandėlys)

**Kura** () – tradicinis japoniškas sandėlys, skirtas saugoti brangesniems dalykams. Kura paprastai statoma iš medžio, akmens ar molio. Kaimo vietovėse kuros daugiausia skirtos ryžiams laikyti, paprastesnės konstrukcijos ir išvaizdos. Miestuose kuros būdavo sudėtingesnės, tvirtesnės, labiau dekoruotos, dažnai atsparios gaisrams, ypač, skirtos parako laikymui. Kuroje galėjo būti laikoma bet kas nuo ryžių iki religinių reikmenų, tačiau būtent dalykai, laikomi brangiais ir vertingais. Paprastiems, kasdieniams daiktams saugoti japonai statydavosi paprastesnius sandėlius ar pašiūres, vadinamus *naya* ar *koya*.

Pirmosios kuros atsirado Jajoi laikotarpiu maždaug 300 m. pr. m. e. – 300 m. ir labiausiai išplito Riūkiū salose bei Amami Ošimoje. Nara laikotarpiu (710–784 m.) valstybė dažnai rinkdavo mokesčius ryžiais, ir jie būdavo saugojami kurose. Į Japoniją atėjus budizmui, kurose pradėta laikyti ir brangesnius religinius reikmenis ar sūtras. Pamažu kura tapo statuso visuomenėje simboliu, turimų kurų kiekis, dydis ir išvaizda rodė savininko turtą bei padėtį visuomenėje. Turtingi pirkliai pradėjo statytis ištaigingas, dideles, trijų aukštų kuras.

Išskiriami keturi pagrindiniai kurų tipai: medinė (rastinė), žeminė – pastatyta iš plūkto molio ant medinio karkaso, akmeninė – iš akmens blokų, bei medžio plokščių. Pastarosios būdavo dažniausiai statomos kaimuose, paprasčiausios ir pigiausios pastatyti. Akmeninės kuros pradėtos plačiau statyti Edo laikotarpiu ir naudotos parakui, amunicijai laikyti. Plūkto molio kuros buvo bene populiariausios dėl atsparumo ugniai, pastovios temperatūros palaikymo. Jos pradėtos statyti Heian laikotarpiu (794–1185 m.), o išpopuliarėjo taip pat Edo laikotarpiu.

## Nuorodos ir šaltiniai

* Kura: all about Japanese storehouses

### Išnašos
Kiaulidė

**Kiaulidė** – tvartas, kuriame laikomos kiaulės. Tai gali būti tiek nedidelis, paprastos struktūros statinys keliomis kiaulėms laikyti, tiek didelė pramoninė ferma. Mažesniuose ūkiuose paprastai skirtingo amžiaus ir lyties gyvuliai laikomi vienoje kiaulidėje, bet atskiriami gardais, o dideliuose – atskiri pastatai kiekvienai kiaulių grupei. Tada būna atskira kiaulidė besiparšiuojančioms kiaulėms, kurioje gyvena žindančios kiaulės ir paršeliai (iki 2–4 mėn., kol nujunkomi). Ten taip pat laikomos nujunkytos, sukergtos ir tikrinamos paršavedės. Atskirose patalpose arba garduose laikomas pakaitinis prieauglis, kuiliai (kuilidėje), penimos kiaulės (penimiai). Neparšingos ir paršingos kiaulės dažniausiai laikomos grupiniuose garduose, apsiparšiavusios – atskiruose, nujunkyti paršeliai, penimiai – grupiniuose garduose. Tarp eilių būna takai.

Kiaulidėse įrengiama ventiliacijos sistema, didesniuose ūkiuose šėrimas ir mėšlo mėžimas būna mechanizuotas.


NMA.0063325 Interiör från svinhus, Bjärka-Säby, Östergötland.jpg|Kiaulidės viduje (XX a. pr. Švedija)
Pigsty.jpg|Kiaulidė muziejuje pietų Švedijoje
Bartoszewice-chlewnia.JPG|XIX a. pab. kiaulidė Lenkijoje
Nausodis Mongirdu dvaras 1926.jpg|Mišučių dvaro kiaulidė (1926 m.)
Rogatec svinjak.jpg|Kiaulidė muziejuje Slovėnijoje


## Šaltiniai
Ašakinis (Molėtų r.)

**Ašakinis** – ežeras Lietuvoje, Molėtų rajone, 8 km į šiaurės rytus nuo Joniškio miestelio, Varnėnų miške. Ežero ilgis iš šiaurės vakarų į pietryčius – 0,57 km, plotis – iki 0,14 km. Altitudė 155,1 m. Krantai aukšti, ištisai apaugę medžiais. Ežeras nenutekantis, priklauso Pravalos upelio baseinui (Žeimenos upės baseinas). Rytinės ežero dalies krantu eina riba su Švenčionių rajonu.

## Šaltiniai
Diatkovas

**Diatkovas** () – miestas Rusijoje, Briansko srityje, 40 km į šiaurę nuo Briansko, prie Bolvos upės, Smolensko–Maskvos aukštumoje; rajono centras. Stotis prie Briansko–Viazmos geležinkelio. Svarbus krištolo gamybos centras. Taip pat gaminami baldai, maisto produktai, termoreguliatoriai, medinės detalės, gelžbetoninės konstrukcijos. Veikia krištolo muziejus (nuo 1976 m.), kultūros namai, „Degančio krūmo“ ikonos šventykla (su krištoliniu ikonostasu), Kristaus Atsimainymo cerkvė (1807 m.).

## Istorija
Diatkovas rašytiniuose šaltiniuose minimas nuo 1626 m. Pradėjo augti 1785 m. čia įkūrus krištolo gamyklą (priklausė didikams Malcovams). Nuo 1924 m. – miesto tipo gyvenvietė. Diatkovas smarkiai nukentėjo per II pasaulinį karą. 1938 m. suteiktas miesto statusas.

## Šaltiniai
Napoleono žygis į Rusiją

**Napoleono žygis į Rusiją** – 1812 m. vykusi Napoleono Bonaparto vadovaujamos Prancūzijos Didžiosios armijos invazija į Rusijos imperiją. Pusšešto mėnesio trukusio puolimo metu prancūzų pajėgos patyrė triuškinamą pralaimėjimą. Napoleono armijos buvimas Lietuvoje vadinamas Prancūzmečiu.

1812 m. Rusija atvėrė savo uostus britų laivams. Napoleonas, norėdamas priversti rusus pripažinti blokadą ir užkirsti kelią jų invazijos į Varšuvos kunigaikštystę galimybei, pasiuntė prieš juos Didžiąją armiją – iš viso apie 650 000 karių. 1812 m. birželio 23 d. Napoleono pajėgos persikėlė per Nemuną ties Kaunu. Birželio 28 d. Napoleonas užėmė Vilnių, liepos 1 d. Napoleonas įkūrė laikinosios vyriausybės komisiją, kuri administravo Vilniaus, Gardino, Minsko gubernijas ir Baltstogės sritį. 

Armija žygiavo per Rusiją, laimėdama keletą nedidelių susirėmimų ir Smolensko mūšį rugpjūčio 16-18 d., bet tomis pačiomis dienomis rusai sustabdė kitą dalį Prancūzijos pajėgų Polocko mūšyje ir tai apsaugojo juos nuo žygio į tuometinę Rusijos sostinę Sankt Peterburgą. Nepaisant to, pagrindinės Prancūzijos pajėgos, vadovaujamos Napoleono, toliau žygiavo į Maskvą. Rusijos kariuomenė traukdamasi naudojo išdegintos žemės taktiką, nusiaubdama vietoves, kuriomis turėjo žygiuoti Napoleono pajėgos, taip pat siekdama, kad priešas negautų resursų bei maisto atsargų. Tai dar žygio pradžioje nulėmė didelius Prancūzijos nuostolius ir smarkų dezertyravimą. Po Borodino mūšio Michailas Kutuzovas nusprendė palikti Maskvą be kovos. Rugsėjo 14 d. Prancūzijos armija įžengė į Maskvą. Napoleonas tikėjosi, kad kritus Maskvai Aleksandras I pasirašys taikos sutartį, tačiau pastarasis nesutiko ir atmetė visas Napoleono sąlygas. 

Napoleonas, bijodamas ilgiau pasilikti Maskvoje, įsakė kariuomenei trauktis. Padėtį labai apsunkino ankstyva žiema. Daug Prancūzijos karių mirė nuo šalčio, bado, ligų ir kazokų puldinėjimų. Tik apie 10 000 kareivių (neskaitant dezertyrų) paliko Rusiją.

## Šaltiniai

## Nuorodos
* 
* 
* 
* 
* 
* 
* 
* 
* 
* 
* 
*
Llantwit Major AFC

**Llantwit Major FC** – Velso futbolo klubas iš Lantvit Meidžoro (*Llantwit Major*) miestelio Glamorgano slėnyje, pietryčių Velse.

## Istorija
Klubas įkurtas 1962 m. Žaisdavo regioninėse pirmenybėse. Pastaruoju metu iškopė į antros pakopos pirmenybes.

## Sezonai

|}Šaltinis: 

## Išnašos

## Nuorodos
* 
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Vištidė

**Vištidė** – vištoms laikyti pritaikyta patalpa su stogu, šalia pristatytu nedideliu tinkliniu aptvaru. Vištoms patalpoje sudarytos sąlygos dėti kiaušinius (yra gūžtos), nakvoti, laisvai ir saugiai vaikščioti lauko aptvare, į kurį negali patekti plėšrūnai. Vištidėje paskleidžiamas sluoksnis kraiko, yra atveriamos angos vėdinti patalpą.

Vištidė gali būti įrengiama tvarto dalyje ar atskiroje stacionarioje patalpoje, o vasaros metu – kilnojamame namelyje aptvertoje teritorijoje. Vištos turi turėti vietą, kur galėtų pasislėpti nuo tiesioginės saulės ar kritulių. Paukščiams išeiti į lauko aptvarą padaroma 30x40 cm anga. Vienai vištai turėtų tekti ne mažiau kaip 4 m² diendaržio ploto. Vištidės plotas priklauso nuo auginamų vištų skaičiaus, įvertinus, kad 1 m² tinkamas laikyti 3–6 suaugusioms vištoms. Pastatomi lesalų loveliai ir girdyklos.  Jei vištos laikomos uždarytos vištidėje (pvz., žiemą), kraiku padengiama 30–50 proc. vištidės ploto, nes taip vištoms suteikiama prigimtinė galimybė jame kapstytis. Kraikui tinka smėlis, durpės, pjuvenos, smulkinti šiaudai. Kraikas prižiūrimas, užberiamas naujas sluoksnis, laiku keičiamas. Paukštidėje žiemą optimalų klimatą sudaro 12–16°C temperatūra ir 60–75 proc. drėgmės. Pavojingos kraštutinės temperatūros, sukeliančios paukščių negalavimus, mažinančios dėslumą. Paukštidės grindys turėtų būti su nuolydžiu, tuomet patalpoje bus mažiau drėgmės. Gūžta kiaušiniams dėti įrengiama pakelta virš grindų. 

Vienas iš vištidės atributų – laktos, t. y. keliais lygiais iškelti skersiniai strypai paukščių poilsiui. Laktos išdėstomos taip, kad tupėdami paukščiai neterštų vieni kitų. Tarpai tarp laktų dėsliosioms vištoms turi būti nuo 25 iki 30 cm, mišrios produkcijos paukščiams – 30–35 cm. Penkioms vištoms turi tekti 1 m tupėjimo strypo (laktos) ilgio naktį. Po laktomis neturėtų būti kraiko.


Backyard chicken coop with green roof.jpg|Kilnojama vištidė
CASITAS COCRICAS.JPG|Namelis su vištomis
Seattle Chicken Coop and 2 Hens.jpg|Pakelta vištidė
RFE06 chicks.jpg|Vištidės viduje


## Nuorodos

* Auginkime vištas patys. *delfi.lt*
* Vištidė. *lkz.lt*
Žalvarių dvaras

**Žalvarių dvaras** – dvaras, esantis Molėtų rajone, Giedraičių seniūnijoje.

Žalvarių dvaro sodyba – kumetynas, 2 tvartai, kluonas ir malūnas. Vertingiausias iš dvaro pastatų romantizmo stiliaus XIX a. Žalvarių vandens malūnas, ant Grabuostos upės kairiojo kranto, šalia Molėtų-Ambraziškių kelio. Dvaras kūrėsi nuo XIX a. antros pusės. Dabar – privati nuosavybė.

## Šaltiniai
Kraštų dvaras (Biržai)

**Kraštų dvaras** – dvaras, esantis Biržų rajone, Papilio seniūnijoje. 

Dvaro sodybos fragmentai: išlikęs gyvenamasis namas, kaip byloja data namo rūsyje, statytas 1898 m., dar stovi iš lauko akmenų sumūrytas svirnas su įdomiu frontonu, klėtis, tvarto griuvenos. 

1856 m. Kraštų dvaro plane pažymėta, kad savininkas yra Idelfonsas Koscialkovskis, o jo žemės ribojasi su dvarininko A. Komorovskio valdomis. Po 1863 m. dvaro savininku minimas Griuntalis (Grünthal). 

1929 m. dvaro parceliacijos dokumentuose pažymėta, kad žemės yra 347,6 ha, savininkui Kurtui Griuntaliui paliekama 74,65 ha žemės ir plytinė. Griuntaliai su sūnumis Kurtu ir Karoliu dvare gyveno iki 1940 m. Senasis Griuntalis palaidotas Kraštų kaimo kapinėse, o motina su sūnumis per karą išvyko į Vokietiją. 

## Šaltiniai
Maniežas (reikšmės)

**Maniežas** – sąvoka, turinti kelias reikšmes: 

* Maniežas –  žirgų sporto statinys, arena jodinėjimui.
* Maniežas (sportas) – sporto komplekso dalis lengvosios atletikos, futbolo ir pan. varžyboms.
* Maniežas (mechanizmas) – arklio sukamas mechanizmas prie kuliamųjų ar girnų.
* Maniežas (cirkas) – apskrita arba ovali aikštelė cirko viduryje.
Maniežas

**Maniežas** (, 'jojimo salė') –  žirgų sporto statinys, skirtas žirgų treniruotėms, jojimo sporto rungtynėms ir mokymui.

Žirgų maniežai būna uždari (stačiakampis arba apskritas pastatas be pertvarų) arba atviri (lygi aikštelė). Mažesniuose, privačiuose maniežuose yra tik vieta jodinėti, o didesniuose, komerciniuose objektuose maniežas įrengiamas dideliame pastate su jojimo žiedu ir arena, tribūnomis varžybų teisėjams ir žiūrovams, priešmaniežiu, mokymo klase, sportinio inventoriaus laikymo ir kitomis patalpomis. Šalia maniežo dažnai stovi hipodromas, arklidės. Maniežų aikštelė būna gruntinė (dažniausiai smėlis), turi įrengtas drėkinimo ir priežiūros sistemas. 

Priešmaniežis skirtas žirgams apšilti prieš treniruotę arba varžybas manieže. Apvalieji maniežai (atviri arba dengti) būna 17–20 m skersmens. Jie skirti darbui su virve ristūnams ir jojamiesiems arkliams varinėti ratu per pratybas. Atvirasis aptvertas žirgų maniežas lauke įrengiamas 20x60 m ar didesnio dydžio. Uždarasis dengtas maniežas būna atskiras arba sujungtas su arklidėmis, nuo 20x40 m dydžio.

## Istorija

Lietuvoje maniežus imta statyti XVIII a. dvaruose.  


Ujeżdżalnia z zewnątrz.jpg|Maniežo pastatas
Riding house Babolna 0001.jpg|Jojimo mokymas
Manege ene02.jpg|Maniežo aikštelė
Centre équestre2.jpg|Atviras maniežas


## Šaltiniai
Pastogė

**Pastogė** – lengvas, stačiakampio arba apskrito plano statinys su stogu ir ažūrinėmis sienomis (kartais visai be sienų), skirtas žmonėms ar daiktams pridengti nuo kritulių ir saulės šviesos. Statoma transporto stotelėse, turguose iš medinių, metalinių, plastikinių konstrukcijų. 

Pastogė suteikia užuovėją, jeigu jos atvira siena pastatoma atsižvelgiant į vyraujančio vėjo, krentančių kritulių kryptį. Suręsta pastogė iš parankinių, netašytų miško medžiagų tinka naudoti įsirengiant stovyklavietę.

## Pristatyta pastogė
Pastogė gali būti ne tik atskiras statinys, bet ir kito statinio priestatas, suprantamas kaip vieta  po stogu iš pastato lauko pusės. Tokia pastogė vadinama *pašiūre*. Pašiūrė – prie trobesio pristatyta pastogė padargams, malkoms ir kt.

Paprastai, tokios pastogės gegnės remiasi į pagrindinio pastato sieną. Ši konstrukcija uždengta vienšlaičiu stogu, remiasi į atraminius stulpus. Ji yra kaip pagalbinė prie esamo pastato, įrengiama siekiant patenkinti naują poreikį. Tokioje pastogėje padedami įvairūs buities ir ūkio daiktai, pastatomas automobilis, įrengiama malkinė. Pastogė gali būti įrengta virš pastato durų, kai kuriais atvejais – virš lauko laiptų, prišlietų prie išorinės sienos pakilti į viršutinius aukštus.

Palyginti erdvi vieta po išsikišusiu šlaitiniu stogu būdinga Lietuvos kaimo tradiciniams gyvenamiesiems namams ir ūkiniams pastatams. Plati pastogė  patikimiau saugojo statinio sienas nuo kritulių, be to, čia buvo vietos laikyti padargams, malkoms. 

Šnekamojoje kalboje „pastogė“ turi ir „namų, vietos gyventi“ reikšmę: „*Pastogės žmogus neturėjo, ėjo į dvarą*“.

## Šaltiniai
Sandėlis

**Sandėlis** – atviras arba uždaras pastatas, specialiai pritaikyta patalpa ar aikštelė įvairioms medžiagoms, pramonės gaminiams ir pusgaminiams, žemės ūkio bei kitai produkcijai laikyti. Sandėliai pastatomi produkcijos gaminimo arba perdirbimo vietose, prie krovinių gabenimo kelių automobiliais ar geležinkeliais terminalų, uostų.

## Paskirtis

Sandėliai skirti labai skirtingos produkcijos patogiam laikymui ir susijusioms operacijoms. Saugoti, perkelti, transportuoti naudojami konteineriai, maišai, dėžės, paketai, padėklai, stelažai, aruodai.  Pagal paskirtį jie būna gamybiniai ir skirstomieji (logistiniai) sandėliai. Šiuolaikinių sandėlių statiniai būna vienaaukščiai arba daugiaaukščiai, šildomi ar nešildomi, dažniausiai karkasiniai, iš lengvų, greit pastatomų ir išardomų konstrukcijų. Krovos, perkėlimo, rūšiavimo ir kitos operacijos mechanizuotos, pasitelkiant kėlimo įrangą, konvejerius, autokarus. Dideliuose sandėliuose daugelis operacijų automatizuotos, įdiegtos kompiuterizuotos sandėlio valdymo sistemos.

Atviruose sandėliuose laikomos drėgmei atsparios birios (smėlis, žvyras, anglys), gabalinės medžiagos (plytos, gelžbetoniniai gaminiai), įpakuoti gaminiai (įrengimai, staklės). Atviros aikštelės turi tvirtą nuolaidų paviršių drėgmės pertekliui pašalinti. 

Uždari sandėliai skirti kroviniams, reikalaujantiems tam tikrų sandėliavimo sąlygų, todėl čia laikomos drėgmei neatsparios birios medžiagos (grūdai, miltai, rišamosios, cheminės medžiagos), skysčiai, dujos, įrenginiai, tekstilės, medienos ir kiti gaminiai, maisto produktai, žemės ūkio produkcija. Tam tikriems produktams, pvz., pavojingiems, greitai gendantiems, sudaromos išskirtinės sąlygos, o su specialia įranga palaikomi nustatyti mikroklimato parametrai. Tokiuose specialiuose sandėliuose naudojami įrengimai gerokai skiriasi nuo atviro ir uždaro tipo sandėlių. 

## Sandėliavimas

Krovinių sandėliavimas yra įvairių procesų visuma. Pagrindinės sandėliuose vykdomos veiklos, operacijos:
* produkcijos priėmimas ir registravimas,
* ilgalaikis ir trumpalaikis prekių sandėliavimas (nuolatinė sandėlio inventorizacija realiu laiku), 
* prekių išsiuntimas ir pristatymas (rūšiavimas, pakavimas, siuntų suformavimas),
* muitinės sandėliavimas (importo ir eksporto procedūros).

## Taip pat skaitykite

* Magazinas

## Šaltiniai

## Nuorodos

* Sandėlių tipai ir apsirūpinimas sandėliavimo įranga (*mediapro.lt*)
* Online shopping drives demand for warehousing space. August, 2018
Velso futbolas 2019–2020 m.

**[[Velsas|Velso]] futbolo varžybos [[2019]]–[[2020]] m.**
*  prasidėjo 2019 m. rudenį, baigėsi 2020 m. pavasarį; (Nutrauktos dėl pandemijos.)
* s turnyras prasidėjo 2019 m. rudenį, tačiau finalo rungtynės dėl pandemijos neįvyko.

## [[Cymru Premier]] 2019–2020 m.
* **[[Cymru Premier]]** – Velso aukščiausioji futbolo lyga. Dalyvavo 12 komandų. 
* Po dviejų ratų lyga skeliama pusiau. 
* Pirmos šešios kovoja dėl apdovanojimų, o likusios dėl išlikimo lygoje.

Komandos:

### Galutinė komandų rikiuotė
; Stipriųjų grupė

; Silpnųjų grupė

## [[Cymru South]] 2019–20 m.
* **[[Cymru South]]** – antros pakopos pirmenybės, kuriose dalyvauja Pietų Velso komandos.
* Ši lyga radosi 2019 m., po antros pakopos pirmenybių restruktūrizacijos.
* Tai buvo pirmosios pirmenybės žinomos Cymru South pavadinimu.

Komandos:
* Afan Lido
* Ammanford
* Briton Ferry Llansawel
* Caerau (Ely)
* Cambrian & Clydach Vale
* Cwmbran Celtic
* Cwmamman United
* Goytre United
* Haverfordwest County
* Llanelli Town
* Llanwit Major
* Pontypridd Town
* STM Sports
* Swansea University
* Taffs Well
* Undy Athletic

Pirmenybės prasidėjo 2019 m. rugpjūčio 16 d. ir buvo sustabdytos 2020 m. balandžio 4 d. dėl pandemijos. Swansea University buvo paskelbti pirmenybių nugalėtojais. Po sezono iš pirmenybių iškrito Caerau (Ely), Cwmamman United ir STM Sports. Haverfordwest County pateko į Cymru Premier lygą.

## 2019–2020 m. [[Cymru North]] lyga
* **[[Cymru North]]** – antros pakopos pirmenybės, kuriose dalyvauja Šiaurės Velso komandos.
* Ši lyga radosi 2019 m., po antros pakopos pirmenybių restruktūrizacijos.
* Tai buvo pirmosios pirmenybės žinomos **[[Cymru North]]** pavadinimu.

Komandos:
* Bangor City
* Buckley Town
* Colwyn Bay
* Conwy Borough
* Corwen
* Flint Town United
* Gresford Athletic
* Guilsfield
* Llandudno
* Llanfair United
* Llangefni Town
* Llanrhaeadr
* Penrhyncoch
* Porthmadog
* Prestatyn Town
* Rhyl
* Ruthin Town

Pirmenybės prasidėjo 2019 m. rugpjūčio 16 d., o buvo nutrauktos dėl pandemijos 2020 m. kovo 3 d. Prestatyn Town paskelbti pirmenybių nugalėtojais. Flint Town United pateko į 2020/21 m. Cymru Premier lygą. Porthmadog, Corwen, Llanfair United iškrito iš pirmenybių į žemesnį divizioną.

## 2019–2020 m. [[Velso futbolo taurė]]
* **[[Velso futbolo taurė]]** – kasmetinis futbolo taurės turnyras, vykstantis nuo 1877 m. Velse.
#### Finalo  rungtynės
* Dėl pandemijos finalo rungtynės neįvyko.
* Nugalėtojas nepaaiškėjo.

## Išnašos

## Nuorodos
* RSSSF duomenų bazė
: RSSSF: Velso čempionatai
: RSSSF: Velso futbolo taurės turnyrai
* Premier League pagal FLASHSCORE
Baraukinis

**Baraukinis** – ežerėlis Lietuvoje, Molėtų rajone, 7 km į šiaurės rytus nuo Mindūnų, Poviliškio miške, 0,13 km į šiaurę nuo Striko ežero. Ežerėlis ovalo formos, ilgis iš šiaurės vakarų į pietryčius – 0,075 km, plotis – iki 0,05 km. Altitudė 156,2 m. Krantai žemi, pelkėti, ištisai apaugę medžiais. Ežerėlis nenutekantis, priklauso Striko ežero baseinui (Žeimenos upės baseinas).

## Šaltiniai
2019 m. pasaulio stendinio šaudymo čempionatas

**2019 m. pasaulio stendinio šaudymo čempionatas** – 38-asis geriausių pasaulio stendinio šaudymo sportininkų čempionatas, kuris vyko liepos 2 d. – liepos 10 d. Italijos mieste Lonate.

## Medalių lentelė

## Medalininkai

### Jaunimas

## Pasaulio rekordai

Pasaulio čempionate pasiekti pasaulio rekordai:
*  Italijos vyrų tranšeto komanda: Mauro De Filippis, Valerio Grazini, Giovanni Pellielo – 367 taškai
*  – Moterų jaunimo tranšeto finalas – 41 taškas
*  – Moterų jaunimo tranšeto finalas – 41 taškas
*  Italijos moterų dupleto komanda: Claudia De Luca, Sofia Maglio, Valeriya Sokha – 335 taškai
*  – Vyrų apvalios aikštelės finalas – 60 taškų
*  – Moterų apvalios aikštelės finalas – 58 taškai
*  JAV moterų apvaliosios aikštelės komanda: Dania Jo Vizzi, Kimberly Rhode, Samantha Simonton – 356 taškai

## Lietuva čempionate

;Vyrai

;Moterys (jaunimas)

;Komandos

;Mišrios komandos

## Nuorodos
* Oficiali svetainė
Tehuakanas

**Tehuakanas** () – miestas vidurio Meksikoje, Pueblos valstijoje, 100 km į pietryčius nuo Pueblos, Tehuakano tarpukalnių slėnyje. Antras pagal dydį valstijos miestas. Pro Tehuakaną eina Pueblos–Oachakos geležinkelis ir plentas. Vystoma chemijos, tekstilės, maisto pramonė, turizmas. Apylinkėse auginami kukurūzai, kviečiai, miežiai, pašarinės žolės, kava, plėtojama paukštininkystė. Tehuakano apylinkėse trykšta karštosios mineralinės versmės (*Peñafiel* mineralinio vandens šaltinis).

Veikia mineralogijos, Tehuakano slėnio, evoliucijos muziejai. Yra XVI a. Šv. Pranciškaus karmelitų konventas, Švč. Mergelės Marijos Nekaltojo Prasidėjimo katedra. Už 30 km nuo miesto įkurtas kaktusų botanikos sodas.

## Istorija
Tehuakano slėnyje gyveno indėnai popolokiai. Kolonijiniais laikais pro šią vietą ėjo vienas iš kelių tarp Verakruso ir Tenočtitlano. 1540 m. pradėjo kurtis katalikiškos misijos. 1660 m. Tehuakanui suteiktos miesto teisės. 1862–1867 m. buvo užimtas prancūzų. XXI a. pr. pradėjo labai sparčiai augti dėl suklestėjusios tekstilės pramonės (džinsų siuvimo bumo).


Palacio Municipal Tehuacán.JPG|Savivaldybės rūmai
Catedral de tehuacan puebla.JPG|Katedra
Ex-convento carmelita.jpg|Buvęs karmelitų konventas


## Šaltiniai
Antaprūdės dvaras

**Antaprūdės dvaras** – dvaras Lietuvoje, Ignalinos rajone. Linkmenų seniūnijoje. 

Dvaras anksčiau priklausė Kunigundai Matuševičiūtei Ručienei, vėliau jį valdę Gimžauskai.

Dvaro sodybos fragmentai netoli kelio iš Linkmenų link Kaltanėnų: medinio ponų namo, svirno griuvėsiai, tvenkinys, ąžuolų alėjos likučiai. Dvaro sodyba kūrėsi nuo XIX a. pirmosios pusės. 

## Šaltiniai
Panemunės dvaras (Biržai)

**Panemunės dvaras** – dvaras, buvęs Biržų rajone, Nemunėlio Radviliškio seniūnijoje, Nemunėlio kairiajame krante, apie porą kilometrų į rytus nuo Slimaniškių. Rąstinis dviaukštis ponų namas neišliko, iš dolomito ir lauko akmenų sumūryti ūkiniai pastatai virto griuvėsiais, yra likę parko likučiai. Iš istorinio paveldo registrų dvaras išbrauktas.


File:Panemunės dvaro ūkinių pastatų griuvėsiai 1.jpg
File:Panemunės dvaro ūkinių pastatų griuvėsiai 2.jpg
File:Panemunės dvaro ūkinių pastatų griuvėsiai 3.jpg


## Istorija
Žinomas nuo 1645 m., kai Dysterlofo palivarkas buvo pažymėtas Biržų kunigaikštystės žemėlapyje.

XVIII a. priklausė Diusterlojė (Dysterlofų) šeimai, valdė Jokūbas Fogelis. 1711 m. Jokūbo Fogelio skunde minimas Panemunės dvaras, kurį jis buvo gavęs iš Kristupo Dysterlofo. Vėliau įėjo į Radvilų valdas, nuo XIX a. antrosios pusės buvo  Koscielkovskių nuosavybė. Neaišku, ar jie dvarą nusipirko, ar dvaras šiai giminei atiteko vedybų keliu.

Juzefas Koscielkovskis Z. Sierakausko būryje dalyvavo 1863 metų sukilime, buvo ištremtas į Sibirą. Vaikaitis Marijanas Zindramas-Koscialkovskis 1935–1936 m. buvo Lenkijos premjeru, vėliau – Darbo ir socialinės apsaugos ministru.

Dvarininkai Koscialkovskiai turėjo Zydram herbą. XX a. pradžioje Zygmantas Zydram Koscialkovskis (1865–1906) nusišovė. Jis buvo palaidotas dvaro parke. Liko mažamečiai vaikai Marianas, Bogdanas, Vladislovas, Zigmas, Marija. 

Didžiausių karjeros aukštumų pasiekė Marianas Zydram Koscialkovskis (1892–1946) – vienas iš Polska Organizacja Woiskova organizatorių, aktyvus Lenkijos nepartinio bloko politikas, 1935–1936 m. – Lenkijos premjeras. Tarpukariu, kai Lietuvos ir Lenkijos santykiai dėl Lenkijos okupuoto Vilniaus krašto buvo priešiški, M. Koscialkovskis negalėjo laisvai atvykti į gimtinę aplankyti artimųjų. Pasakojama, jis per Latviją atskrisdavo lėktuvu, apsukdavo ratą virš gimtinės, numesdavo laišką senutei motinai ir, pamosavęs sparnais skrisdavo atgal. M. Koscialkovskis tada turėjo dvarą lenkų užgrobtame Vilniaus krašte. 

Biržų Panemunėje be senutės motinos Elvyros Zaborskaitės-Koscialkovskienės dar gyveno ir ūkininkavo Vladislovas Koscialkovskis, mėgdavęs medžiokles. Motinos pristabdomas, ilgai neišsirinko nuotakos. Pokariu motina ir sūnus sovietų ištremti į Sibirą, kur greit mirė. M. Koscialkovskis mirė Londone, po Lenkijos socializmo žlugimo perlaidotas Varšuvoje.

## Žymūs žmonės
* Georgas Kristofas fon Diusterlojė,  (1709–1792) – Panemunės  dvarininkas, Lietuvos evangelikų konsistorijos prezidentas.

## Šaltiniai
*  Edita Mikelionienė. ''Panemunės dvaro užuomina'' // „Biržiečių žodis“ 
* Jonas Dagilis. ''Panemunė: istoriniai šaltiniai, atsiminimai, legendos'' // www.siaure.lt 
* Düsterlohe, Georg Christoph v. // Baltisches Biographisches Lexikon digital
Alex Morgan

**Alex Morgan** (g. 1989 m. liepos 2 d.) – JAV futbolininkė, žaidžianti puolėjos pozicijoje JAV klube „Orlando Pride“.

Nuo 2010 m. žaidžia JAV nacionalinėje rinktinėje. 2012 m. ir 2016 m. olimpinių žaidynių dalyvė.

2015 ir 2019 m. su JAV rinktine tapo pasaulio čempione.

## Išnašos

## Nuorodos
* 
* FIFA svetainėje